Ekstremisti u Kairu izveli dva napada oba u blizini popularnih turističkih stecišta
Nadležni su saopštili da je troje napadača ubijeno i da je nekoliko ljudi ranjeno.
Napadi izgleda da su povezani sa napadom koji se dogodio pre tri nedelje. Nekoliko ljudi je ranjeno od eksplozije u kojoj je poginuo i napadač u centru Kaira, na prometnoj raskrsnici pored Egipatskog muzeja. Telo napadača je ležalo u lokvi krvi na trotoaru, pokriveno jednom prostirkom. Egipatski policajci su ga identifikovali kao Ihaba Jusrija Jasina, na osnovu lične karte. Takođe je saopšteno da je kod njega pronađena lična karta Raafata al-Bašandija, 18-ogodišnjaka za koga vlasti tvrde da je pre tri nedelje izveo samoubilački napad u Al Azharu, turističkom delu grada, u kojem su poginuli dvoje francuskih državljana i jedan Amerikanac. Čovek koji je poginuo u jučerašnjem napadu, prema saopštenju nadležnih, takođeje tražen u vezi sa tim ranijim napadom. Navodi se da su oba mladića bila udaljena 30-ak metara od mesta eksplozije. “Eksplozija je bila vrlo jaka i bilo je mnogo dima”, kaže jedan očevidac, a njegov prijatelj kaže da je mislio da je to bila bomba sa ekserima, jer je video ljudi ranjene ekserima koji su bežali od mesta eksplozije. Egipatske vlasti su saopštile da su među ranjenima troje Egipćana, jedan izraelski par, jedna Italijanka i jedan Šveđanin. Policija je ogradila zonu oko Egipatskokg muzeja i zabranila pristup. Britanski turista Kolin Vilson je u trenutku eksplozije bio u muzeju. “U trenutku eksplozije smo sedeli u bašti muzeja. Mislim da su se pripadnici službe bezbednosti veoma dobra snašli. Čuvari su nas odmah uveli u zgradu i obezbedili celo područje.” Samoubilački napad na muzej se dogodio tačno u 3 i 30 po lokalnom vremenu. Sat kasnije, dve žene su otvorile vatru na jedan turistički autobus. Napad se dogodio u prometnoj ulici na domak Citadele, još jedne od egipatskih turističkih atrakcija. Egipatsko Ministarstvo unutrašnjih poslova je saopštilo da su obe žene u napadu poginule. Takođe je saopšteno da su bile rođake bombaša-samoubice koji je izveo onaj prethodni napad.